LT
C 235/58
Europos Sąjungos oficialusis leidinys
2023 7 3
Ieškinio pagrindai ir pagrindiniai argumentai Grįsdama ieškinį ieškovė remiasi penkiais pagrindais. 1.
Pirmasis ieškinio pagrindas Pirmuoju ieškinio pagrindu ieškovė tvirtina, kad Komisija, nepaisydama rimtų sunkumų, nepradėjo pagrindinės tyrimo procedūros pagal SESV 108 straipsnio 2 dalį.
Atsakovė neatsižvelgė į tai, kad Vokietijos Strompreisbremsegesetz numatyta pagalbos schema taip pat yra palanki įkrovimo prieigų operatoriams, nors jie yra ne galutiniai vartotojai, o elektros energijos tiekėjai. 2.
Antrasis ieškinio pagrindas Antruoju ieškinio pagrindu ieškovė teigia, kad turėjo būti pradėta pagrindinė tyrimo procedūra pagal SESV 108 straipsnio 2 dalį, nes, jei tyrimas būtų buvęs atliktas, Komisija būtų turėjusi konstatuoti, kad, nors įkrovimo prieigų operatoriai, kurie yra ir elektros energijos tiekėjai, gauna pagalbą, vien elektros energijos tiekėjai, kaip antai ieškovė, jos negauna. 3.
Trečiasis ieškinio pagrindas Trečiuoju ieškinio pagrindu ieškovė teigia, kad atsakovė nepagrįstai pripažino, jog Strompreisbremsegesetz pagalbos schema, skirta įkrovimo prieigų operatoriams, yra suderinama su vidaus rinka pagal SESV 107 straipsnio 3 dalies b punktą.
Iš TCF komunikato matyti, kad pagalba, kuria siekiama kompensuoti padidėjusias išlaidas, atsiradusias dėl itin didelio elektros energijos kainų padidėjimo po Rusijos agresijos karo prieš Ukrainą, yra suderinama su SESV 107 straipsnio 3 dalies b punktu tik tuo atveju, jei yra mechanizmas, užtikrinantis, kad pagalba taip pat būtų naudinga asmenims, nukentėjusiems nuo rimtų valstybės narės ekonomikos sutrikimų.
Tokio mechanizmo nėra, kai pagalba teikiama įkrovimo prieigų operatoriams. 4.
Ketvirtasis ieškinio pagrindas Ketvirtuoju ieškinio pagrindu ieškovė teigia, kad Vokietijos Strompreisbremsegesetz pagalbos įkrovimo prieigų operatoriams schema yra nesuderinama su vidaus rinka, nes be jokios pateisinamos priežasties iškraipo konkurenciją tarp vien elektros energijos tiekėjų ir įkrovimo prieigų operatorių.
Strompreisbremsegesetz pagalbos schema buvo palanki tik tiems elektros energijos tiekėjams, kurie taip pat eksploatuoja įkrovimo prieigas.
Kita vertus, paprasti elektros energijos tiekėjai negavo jokios pagalbos pagal Strompreisbremsegesetz.
Tai įkrovimo prieigų operatoriams suteikė konkurencinį pranašumą vien elektros energijos tiekėjų atžvilgiu. 5.
Penktasis ieškinio pagrindas Penktuoju ieškinio pagrindu ieškovė tvirtina, kad pagalba įkrovimo prieigoms pažeidžia Direktyvą (ES) 2019/944 (1), nes ji grindžiama pagal Direktyvos (ES) 2019/944 2 straipsnio 3 dalį neteisėta fikcija, kad įkrovimo prieigų operatoriai yra galutiniai vartotojai, nors iš tikrųjų jie yra elektros energijos įmonės, kaip tai suprantama pagal Direktyvos (ES) 2019/944 2 straipsnio 57 dalį, ir vykdo tiekimą pagal šios direktyvos 2 straipsnio 12 dalį.
Selektyvi pagalba, teikiama tik įkrovimo prieigų operatoriams, bet ne vien elektros energijos tiekėjams, iškraipo konkurenciją, o tai prieštarauja Direktyvos (ES) 2019/944 3 straipsnio 4 daliai ir 5 straipsnio 1 daliai.
(1)
2019 m. birželio 5 d. Europos Parlamento ir Tarybos direktyva (ES) 2019/944 dėl elektros energijos vidaus rinkos bendrųjų taisyklių, kuria iš dalies keičiama Direktyva 2012/27/ES (nauja redakcija) (OL L 158, 2019, p. 125).
2023 m. gegužės 8 d. pareikštas ieškinys byloje WG / Komisija (Byla T-241/23) (2023/C 235/72) Proceso kalba: italų Šalys Ieškovas: WG, atstovaujamas advokatės M. Velardo Atsakovė: Europos Komisija